PATVIRTINTA

Šilutės rajono švietimo pagalbos tarnybos

direktoriaus 2025 m. kovo 24 d.

įsakymu Nr. V1(1.3E)-13

**ŠALIES UGDYMO ĮSTAIGŲ**

**SUPRATINGUMO AKCIJOS AUTIZMO DIENAI PAMINĖTI**

 **„MĖLYNASIS BALIONĖLIS“**

 **NUOSTATAI**

1. **BENDROSIOS NUOSTATOS**
2. Šilutės rajono švietimo pagalbos tarnybos supratingumo akcijos ,,Mėlynasis balionėlis“ nuostatai reglamentuoja akcijos tikslą, uždavinius, dalyvius, darbų pateikimo ir organizavimo tvarką, baigiamąsias nuostatas.
3. Akcijos aktualumas: balandžio 2 d. minima pasaulinė autizmo supratingumo diena ir visas balandžio mėnuo skiriamas autizmo supratimo didinimui. Šia akcija mes stipriname visuomenės suvokimo stiprinimo apie autizmo spektro sutrikimą turinčių vaikų/mokinių supratimą, priėmimą ir išreikšdami paramą jiems, prisidedame prie atjaučiančios ir įtraukios visuomenės kūrimo.

Begalybės ženklas – simbolizuoja neurodiversiją ir autizmo spektro įvairovę, sakoma, kad nėra vienodų autistiškų asmenų ir spektras toks platus, kaip begalybė. Šiais metais kviečiame įstaigų aplinkas puošti kūrybiniais darbais „Mėlynaisiais balionėliais“, kuriuose, sugalvotais būdais, būtų atvaizduoti begalybės ženklai.

1. Supratingumo akcijos organizatorė ir kontaktinis asmuo - Šilutės rajono švietimo pagalbos tarnybos logopedė Eglė Račienė, tel. nr. (0 441) 76244, el. paštas egle.raciene@sptsilute.lt
2. Akcijos nuostatai skelbiami Šilutės rajono švietimo pagalbos tarnybos internetinėje svetainėje https://www.sptsilute.lt/
3. **TIKSLAS IR UŽDAVINIAI**
4. Tikslas – paminėti Pasaulinę autizmo suvokimo, priėmimo dieną – balandžio 2 ąją. Ugdyti supratingumą, toleranciją ir palaikymą, skatinti teigiamą visuomenės požiūrį į autizmo spektro sutrikimą turinčius žmones.
5. Uždaviniai:
	1. Skatinti pedagogus, švietimo pagalbos specialistus, vaikus/mokinius per kūrybinę veiklą, bendradarbiavimą prisidėti prie labiau įtraukios visuomenės kūrimo ir gerosios patirties sklaidos apie autizmo spektro sutrikimą.
	2. Stiprinti toleranciją neuroįvairovei.
	3. Parengti virtualią nuotraukų parodą ir viešinti Šilutės rajono švietimo pagalbos tarnybos internetiniame puslapyje <https://www.sptsilute.lt/>
6. **DALYVIAI**
7. Akcijoje kviečiami dalyvauti šalies įstaigų pedagogai, švietimo pagalbos specialistai ir jų ugdytiniai.
8. **ORGANIZAVIMAS IR VYKDYMAS**
9. Akcija vyks nuo 2024 m. balandžio 01 d. iki 2024 m. balandžio 18 d.
10. Kiekvienos akcijoje dalyvaujančios įstaigos bendruomenės nariai nuo balandžio 01 d. iki balandžio 18 d. puošia savo įstaigas kūrybiniais darbais „Mėlynaisiais balionėliais“.Vaikai / mokiniai su mokytojais, švietimo pagalbos specialistais kuria „Mėlynuosius balionėlius“ savo nuožiūra pasirinktomis priemonėmis. Ant balionėlių, kaip palaikymo simbolį, sugalvotais būdais, atvaizduoja įvairiaspalvius begalybės ženklus.
11. Akcijos dalyviai nuo 2024 m. balandžio 01 d. iki 2024 m. balandžio 18 d. užsiregistruoja elektroninėje renginių registracijos sistemoje <https://www.semiplius.lt/>
12. Kūrybinis darbas pateikiamas JPG formatu, nuotraukų skaičius ribojamas – 1 nuotrauka (nuotraukoje turi matytis tik galutinis rezultatas, neturi būti darbo proceso ir vaikų veidų).
13. Nuotrauka įkeliama į „ Padlet “ platformą

 <https://padlet.com/balionelis2025/melynasis2025>



1. Iš atsiųstų nuotraukų organizatoriai parengs virtualią nuotraukų parodą, kuri bus eksponuojama Šilutės rajono švietimo pagalbos tarnybos internetiniame puslapyje <https://www.sptsilute.lt/>
2. **BAIGIAMOSIOS NUOSTATOS**
3. Akcijos dalyviams, **užsiregistravusiems** **htp://www.semiplius.lt/ sistemoje**, bei **įkėlusiems nuotrauką į „ Padlet“ platformą**, registracijos adresais bus išsiunčiama Šilutės rajono švietimo pagalbos tarnybos metodinės veiklos pažyma.
4. Dalyvavimas akcijoje laikomas autorių sutikimu su šiomis sąlygomis.
5. Organizatoriai pasilieka teisę koreguoti projekto nuostatus.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**